Kimberlija Džozefa

Kimberlija Džozefa (; dzimusi ) ir Kanādas izcelsmes amerikāņu un austrāliešu aktrise, kura plašāk pazīstama kā Sindija Čāndlere seriālā "Pazudušie", kā arī pēc lomām drāmas seriālos "Paradīzes pludmale" un "Mājas, kur atgriezties".

 Dzīvesgājums 
Kimberlija Džozefa piedzima 1973. gada 30. augustā Vankūverā, Britu Kolumbijā, Džo un Vendijas Džozefu ģimenē. Trīs gadu vecumā viņa ar ģimeni pārcēlās uz Goldkostu Austrālijā. Tur Kimberlija Džozefa mācījās Svētās Hildas meiteņu skolā, bet vēlāk četrus gadus pavadīja, mācoties Šveicē.

Atgriezusies Austrālijā, viņa iestājās Goldkostas Bonda universitātes komercijas un mākslas fakultātē, taču drīz pameta studijas, lai pievērstos aktiermākslai.

 Karjera 
Kimberlija Džozefa debitēja kā aktrise ar nelielu lomu seriālā Time Trax. Pēc tam viņa atveidoja galveno lomu austrāliešu drāmas seriāla "Paradīzes pludmale" otrajā sezonā. Viņa piedalījās arī citos austrāliešu drāmas seriālos, tostarp "Mājas, kur atgriezties", Flipper, Tales of the South Seas un Water Rats.

2004. gadā Kimberlija Džozefa atveidoja stjuartes Sindijas lomu trīs seriāla "Pazudušie" pirmās sezonas sērijās. Vēlāk viņa atkārtoja šo lomu vēl vienpadsmit sērijās — 2., 3. un 6. sezonā. 2012. gadā aktrise piedalījās grupas Linkin Park dziesmas Castle of Glass videoklipā. No 2022. līdz 2024. gadam Kimberlija Džozefa atveidoja otrā plāna lomu austrāliešu pusaudžu seriālā Rock Island Mysteries.

2014. gadā Kimberlija Džozefa izdeva savu dokumentālo filmu Polygon, pie kuras viņa strādāja kopš 2008. gada. Filmā Džozefa stāsta par Kazahstānas apmetnēm, kas atrodas netālu no bijušajām padomju kodolizmēģinājumu vietām, un par to, kā šo apmetņu iedzīvotāji cenšas sadzīvot ar radiācijas sekām. Filmu Polygon demonstrēja Goldkostas filmu festivālā.

 Personīgā dzīve 
Kimberlija Džozefa ir precējusies ar operatoru Skotu Krismanu, un 2013. gadā viņiem piedzima dēls Gabriels.

 Filmogrāfija 

 Televīzija 
GadsNosaukumsLomaPiezīmes1993Time Traxsieviete bikinisērija: Face of Death1994"Paradīzes pludmale" (Paradise Beach)Kesija Bersbijagalvenā loma; 137 sērijas1995—1996"Mājas, kur atgriezties" (Home and Away)Džoana Brenana21 sērija1997FlipperVikija Hemptonasērija: Wedding Bell Blues1999Water RatsMērija Vortasērija: Dangerous Encounters1997; 1999Hercules: The Legendary JourneysNemezīda2 sērijas1998—2000Tales of the South SeasKlēra Devonagalvenā loma; 22 sērijas2001—2003Cold FeetDžo Elisonagalvenā loma; 13 sērijas2004All SaintsGreisa Konelija7 sērijas2004—2007; 2010"Pazudušie" (Lost)stjuarte Sindija Čāndlere14 sērijas2021La BreaKatrīna Souzasērija: Pilot2022Darby and JoanRūtasērija: Episode #1.52022—2024Rock Island MysteriesEmilija Jangaotrā plāna loma; 34 sērijas

 Atsauces 

 Ārējās saites 

Kategorija:1973. gadā dzimušie
Kategorija:Austrāliešu kinorežisori
Kategorija:Austrālijas televīzijas aktieri